სარჩევი

[1 ტენდერის მიზანი 2](#_Toc76046938)

[2 შერჩევის პროცესის მიმდინარეობა 2](#_Toc76046939)

[3 ტენდერით შესასყიდი მომსახურების აღწერილობა / სპეციფიკაციები 3](#_Toc76046940)

[4 შერჩევის კრიტერიუმები და მოთხოვნები პრეტენდენტების მიმართ 6](#_Toc76046941)

[5 შემსყიდველის ვალდებულებები 6](#_Toc76046942)

[6 სატენდერო წინადადება 6](#_Toc76046943)

[7 პრეტენდენტის დისკვალიფიკაცია 8](#_Toc76046944)

[8 ანგარიშსწორების პირობები 8](#_Toc76046945)

[9 კონფიდენციალურობა 9](#_Toc76046946)

[10 სატენდერო წინადადების წარდგენა 9](#_Toc76046947)

# ტენდერის მიზანი

**ევექსის პოსპიტლების** ბალანსზე რიცხული /სარგებლობაში არსებული **დანართ N6-ში მოცემული** **ავტომომანქანების (რეანომობილების// MERCEDES-BENZ SPRINTER მოდელის) შეკეთება და ტექნიკური მომსახურება.**

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვების შემთხვევაში პრეტენდენტმა უნდა უზრუნველყოს შემდეგი სახის ტექ-მომსახურების გაწევა:

* ავტოსატრანსპორტო საშუალებების პროფილაქტიკური და დიაგნოსტიკური მომსახურება, მათ შორის სათადარიგო ნაწილების შეკეთება ან/და შეცვლა;
* საცხებ–საპოხი მასალების შეცვლა;

ტენდერში გამარჯვებულ პირთან ხელშეკრულებას გააფორმებს ს.ს. ,,ემერჯენსი სერვისი“.

# შერჩევის პროცესის მიმდინარეობა

შერჩევა ჩატარდება შემდეგი განრიგით:

* პრეტენდენტებმა სატენდერო წინადადება უნდა წარმოადგინონ არაუგვიანეს 2021 წლის 16 ივლისი 18:00 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის (შემდგომში „კონტრაქტორი“) გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულთან გაფორმდება ხელშეკრულება.
* ტენდერი განხორციელდება შემდეგ ვადებში:

|  |  |
| --- | --- |
| **ტენდერის ეტაპები** | **ვადა** |
| ტენდერის გამოცხადება | 2 ივლისი 2021 წ. |
| სატენდერო წინადადებების მიღება | 16 ივლისი 2021 წ. |
| გამარჯვებული პრეტენდენტ(ებ)ის გამოვლენა  | 30 ივლისი 2021 წ. |
| ხელშეკრულების გაფორმება | 31 ივლისი 2021 წ. |

* შემსყიდველი იტოვებს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.
* ტენდერის შეჩერების / შეწყვეტის შესახებ ინფორმაციის მიღება შესაძლებელი იქნება იმავე საკომუნიკაციო არხით, რითიც განხორციელდება ტენდერის გამოცხადება.
* შემსყიდველი იტოვებს უფლებას, გამარჯვებული პრეტენდენტის გამოვლენამდე გააფართოვოს ან შეცვალოს მოთხოვნები გასაწევ მომსახურებასთან / შესყიდვასთან დაკავშირებით, რის შესახებაც ინფორმაცია განთავსდება იმავე საკომომუნიკაციო არხით, რითიც განხორციელდება ტენდერის გამოცხადება.

# ტენდერით შესასყიდი მომსახურების აღწერილობა / სპეციფიკაციები

1. ტენდერში გამარჯვებული პრეტენდენტის (მიმწოდებლის) მიერ ტექ-მომსახურების გასაწევად ტექნიკური დოკუმენტაციით წარმოდგენილი საკუთრებაში და/ან სარგებლობაში არსებული ყველა სერვის-ცენტრი (ადგილმდებარეობის მიხედვით) აღჭურვილი უნდა იყოს კომპიუტერული დიაგნოსტიკის აპარატით, ზეთის შემცვლელი ვაკუუმური ბალონით, ვულკანიზაციის დანადგარით, კონდიციონერის დასატუმბი აპარატით, ძრავის ამოსაღები ამწეებით, ავტო-ამწეებით და მომსახურების გაწევისთვის საჭირო სხვა თანამედროვე აპარატურით და დანადგარებით.
2. მიმწოდებელმა (გამარჯვებული პრეტენდენტმა) ხელშეკრულების მოქმედების პერიოდში, თითოეულ სერვის-ცენტრში (ადგილმდებარეობის მიხედვით) უნდა უზრუნველყოს (შესაკეთებელი ავტოსატრანსპორტო საშუალების შეკეთების მიმდინარეობის ინსპექტირება-მონიტორინგის მიზნით) შემსყიდველის მოთხოვნის შემთხვევებში - ტექნიკური ზედამხედველებისათვის (წარმომადგენელთათვის / ტრანსპორტის მენეჯერებისათვის ანდა სხვა სპეციალისტებისათვის) თავისუფალი დაშვების უფლება სამუშაო დღის განმავლობაში.
3. სერვის-ცენტრებში დაცული უნდა იყოს ჰიგიენური ნორმები.
4. ავტომანქანის დაზიანებული ნაწილი , როგორც წესი, უნდა შეიცვალოს ახალი/არა მეორადი მაღალი ხარისხის სათადარიგო ნაწილით (გარდა პრეისკურანტით განსაზღვრული ანდა შემსყიდველის მიერ მოთხოვნილი მეორადი ნაწილებისა).
5. მომსახურების გაწევის პერიოდში, მიმწოდებლის ბრალეულობით ავტოსატრანსპორტო საშუალების დაზიანების შემთხვევაში, მიყენებული ზიანის აღმოფხვრის ხარჯების სრულად

ანაზღაურება ეკისრება მიმწოდებელს.

1. მიმწოდებელმა უნდა უზრუნველყოს წინამდებარე ტენდერის სატენდერო პირობებით განსაზღვრული (პრეისკურანტით) ტექ-მომსახურების გაწევა ქ. თბილისში, ასევე რეგიონებში არსებულ, მის მიერ ტექნიკური დოკუმენტაციით წარმოდგენილ სერვის-ცენტრებში (ადგილმდებარეობის მიხედვით - მითითებულ მისამართზე). იმ შემთხვევაში, თუ ვერ ხერხდება ადგილზე ავტომანქანის შეკეთება შემსყიდველის (ს.ს.,,ემერჯენსი სერვისის’’) თანხმობის შემდეგ - შესაძლებელი იქნება ავტომანქანის გადატანა ევაკუატორით (მიმწოდებლის ხარჯებით), მისივე ან სხვა სერვის-ცენტრში (რომელიმე რეგიონის სერვის ცენტრიდან საჭიროების შემთხვევაში გადატანა ქ.თბილისში).
2. მიმწოდებელმა წინამდებარე ტენდერის ფარგლებში, მისი ტექნიკური დოკუმენტაციით განსაზღვრულ სერვის-ცენტრებში უნდა უზრუნველყოს ერთდროულად ტექ-მომსახურების გაწევა შემდეგი რაოდენობის ავტომანქანებისათვის:
	1. ქ.თბილისში (მითითებულ თითოეულ მისამართზე)არანაკლებ 2 ავტომანქანა;
	2. რეგიონებში (ადგილმდებარეობის მიხედვით - მითითებულ თითოეულ მისამართზე) - 1 ავტომანქანა;
	3. სერვისცენტრებს უნდა გააჩნდეს საჭირო ფართი იმისათვის, რომ უზრუნველყოს ზემოაღნიშნული რაოდენობების ფარგლებში შემსყიდველის ავტომობილების განთავსება ბოქსებში ან/და შესაბამის სადგომზე (დაცულ ტერიტორიაზე);
3. **სატრანსპორტო საშუალების ავტოსერვისში შეყვანისას, მიმწოდებელმა უნდა შეადგინოს (უსასყიდლოდ/უფასოდ) ავტომანქანის სრული დათვალიერების /დეფექტური აქტი (ყველა ხარვეზის მითითებით) და პროფორმა ინვოისი (როგორც წესი, ექსელის ფორმატში).**

**დადასტურებული პროფორმა იმავე ან მომდევნო დღეს, უნდა გადმოუგზავნოს შემსყიდველს ელ. ფოსტაზე (აგრეგატების რემონტის შემთხვევაში 3 კალენდარულ დღეში). მიმწოდებელმა ავტომანქან(ებ)ის ტექნიკური მომსახურება უნდა განახორციელოს მხოლოდ იმ პოზიციებზე, რომლებსაც დაადასტურებს შემსყიდველი ორგანიზაცია, საჭიროების და პრეისკურანტთან შესაბამისობის დადგენის შემდეგ.**

1. მიმწოდებელმა მოთხოვნის შემთხვევაში კონკრეტული მომსახურების დასრულების შემდეგ, იგივე ან მომდევნო დღეს, შემსყიდველს უნდა გადმოუგზავნოს საბოლოო ინვოისი ელ. ფოსტაზე.*როგორც წესი, ხელშეკრულების გაფორმებიდან 15 კალენდარული დღის ვადაში.*
2. *მიმწოდებელმა უნდა უზრუნველყოს ქ. თბილისში და რეგიონებში შემოთავაზებული სერვის-ცენტრების შესაბამისი ბოქსების ვიდეო-კამერებით აღჭურვა, რომლებიც საშუალებას მისცემს შემსყიდველს რეალურ დროში დააკვირდეს მუშაობის პროცესს და ამასთან, არანაკლებ 30 დღიანი ჩანაწერის უზრუნველყოფა, რომლის მიწოდება შემსყიდველის მოთხოვნის შემთხვევაში უნდა განხორცილდეს არაუგვიანეს 2 სამუშაო დღის ვადაში.*
3. თუ ხელშეკრულების დადების შემდეგ, ხელშეკრულების მოქმედების პერიოდში აღმოჩნდება, რომ პრეისკურანტში არ არსებობს რომელიმე სახის სათადარიგო ნაწილი/საცხებ-საპოხიმასალა/მომსახურება, მიმწოდებელი ვალდებულია არაუგვიანეს 3 (სამი) სამუშაო დღის ვადაში მოიძიოს და შემსყიდველს შესთავაზოს აღნიშნული მომსახურება და დეტალი საბაზრო ფასებიდან გამომდინარე.
4. „შემსყიდველს“ უფლება აქვს მიუთითოს „მიმწოდებელს“ საქართველოში აღნიშნულ ნაწილის შეძენის ადგილი, რაც იმოქმედებს საბაზრო ფასის დადგენაზე.
5. აღნიშნული გასაწევი მომსახურების ერთეულის ფასი დადგინდება შემსყიდველი ორგანიზაციისა და მიმწოდებლის შეთანხმებით საბაზრო ფასის გათვალისწინებით. ასეთ შემთხვევაში პრეისკურანტში შესაბამისი მომსახურების ერთეულის არარსებობით გამოწვეული შესყიდვის ხვედრითი წილი არ შეიძლება აღემატებოდეს მიმწოდებლის მიერ დაფიქსირებული პრეისკურანტის საბოლოო ჯამური ღირებულების 10%-ს.
6. მომსახურება უნდა განხორციელდეს 2021 - 2022 წლის პერიოდში - ეტაპობრივად, შემსყიდველის მოთხოვნის შესაბამისად - ხელშეკრულების დადებიდან 1 წლის განრმავლობაში, შემდეგი პირობების გათვალისწინებით:
7. **ავტომობილების / რეანომობილების ტექნიკური მომსახურება გაწეული უნდა იქნას დაუყოვნებლივ, რიგგარეშედ.**

**მომსახურებისას გაწევის ვადა თითოეულ შემთხვევაში არ უნდა აღემატებოდეს:**

**ა) სავალი ნაწილები** - არაუმეტეს 2 (ორი) სამუშაო დღე;

**ბ) ტრანსმისია**-არაუმეტეს 3 (სამი) კალენდარული დღე;

**გ) ელექტროობა**-არაუმეტეს 2 (ორი) კალენდარული დღე;

**დ) აგრეგატები**-არაუმეტეს 5 (ხუთი) კალენდარული დღე;

**ე)** თუ მომსახურება ეხება ძრავის და გადაცემათა კოლოფის კაპიტალურ რემონტს (აგრეგატის სრული დაშლა აწყობის შემთხვევაში როდესაც იცვლება სათადარიგო ნაწილების არანაკლებ 80%), მაშინ მომსახურების ვადა განისაზღვრება არაუმეტეს 14 (თოთხმეტი) კალენდარული დღით.

**ვ) სათუნუქე//სამღებრო სამუშაოები** - მარტივი არაუმეტეს 5 (ხუთი) კალენდარული დღე, ხოლო რთული არუმეტეს 10 (ათი) კალენდარული დღე;

**ზ) სხვა დანარჩენი მომსახურება** - არაუმეტეს 3(სამი) სამუშაო დღე;

**თ)** თუ ავტომანქანის შეკეთებისას საჭირო გახდა დეფიციტური სათადარიგო ნაწილის (რომლის ყიდვაც მოცემული მომენტისათვის შეუძლებელია საქართველოს ტერიტორიაზე) გამოყენება, შესაძლებელია მომსახურების გაწევის ვადა გაიზარდოს არაუმეტეს 25 (ოცდახუთი) კალენდარულ დღემდე (რამოდენიმე დეფიციტური ნაწილის არსებობის შემთხვევაში უნდა მოხდეს მათი ერთობლივად შეკვეთა).

"შენიშვნა: მიმწოდებელმა დეფიციტური ნაწილის შესახებ ინფორმაცია, ელ.ფოსტაზე უნდა აცნობოს შემსყიდველს 2 კალენდარული დღის ვადაში, ავტოსათადარიგო ნაწილის საქართველოს ფარგლებს გარეთ შეკვეთისას შემსყიდველის მოთხოვნის შემთხვევაში 2 კალენდარული დღის ვადაში, წარმოდგენილი უნდა იქნეს შეკვეთის დამადასტურებელი დოკუმენტი (წინააღმდეგ შემთხვევაში მომსახურების გაწევის ვადა არ გაიზრდება).’’

ავტოსატრანსპორტო საშუალებების ტექნიკური მომსახურების გაწევა უნდა განხორციელდეს შემდეგ ქალაქებში ან მათ მიმდებარე ტერიტორიაზე არაუმეტეს 15 კმ-ის რადიუსში (გარდა ქ. თბილისისა):

* თბილისი
* ქუთაისი
* ზუგდიდი (სასურველი მაგრამ არასავალდებულო მოთხოვნა)
* ბათუმი
1. ექსპლუატაციის პირობების დაცვის შემთხვევაში (თუ არ აღინიშნება გარეგანი მექანიკური ზემოქმედებით გამოწვეული დაზიანება) მიმწოდებლის მიერ გაწეულ ტექ-მომსახურებზე, ახალ (არამეორად), შეკეთებულ და მეორად ნაწილებზე გარანტია უნდა ვრცელდებოდეს არანაკლებ 1 წელი (თუ პრეისკურანტში არ არის მითითებული განსხვავებული საგარანტიო პირობა (ვადა/გარბენი) (შენიშვნა: საგარანტიო ვადის შესახებ ინფორმაციის წარდგენისას პრეტენდენტი ვალდებულია დააკონკრეტოს საგარანტიო პერიოდი);
2. საგარანტიო პერიოდში, ავტომანქანის სათადარიგო ნაწილზე/გაწეულ მომსახურებაზე დეფექტის/ნაკლის/წუნის/ხარვეზის გამოვლენის შემთხვევაში, ხელშეკრულების მოქმედების ნებისმიერ ეტაპზე და ასევე, მისი მოქმედების დასრულების შემდგომ მიმწოდებელი ვალდებულია შეტყობინების მიღებისთანავე გონივრულ ვადებში (მაგრამ არაუმეტეს ხელშეკრულებით განსაზღვრული ანალოგიური მომსახურების ვადისა) ნაკლის/წუნის გამოსწორების მიზნით შეცვალოს იგი ახალი სათადარიგო ნაწილით, - შემსყიდველის მხრიდან დამატებითი დანახარჯების გაწევის გარეშე. ხოლო, საგარანტიო პირობებით ნაკისრი ვალდებულებების შესრულებაზე მიმწოდებლის მხრიდან უარის თქმის შემთხვევაში, შემსყიდველი უფლებამოსილია მიმწოდებელს ჩაატარებინოს ავტოტექნიკური ექსპერტიზა აკრედიტებულ საექსპერტო დაწესებულებაში-სათადარიგო ნაწილის/გაწეული მომსახურების ხარისხის/ვარგისიანობის/დაზიანების გამომწვევი მიზეზის დასადგენად, - შემსყიდველის მხრიდან დამატებითი დანახარჯების გაწევის გარეშე. აღნიშნულ შემთხვევაში ექსპერტიზის ჩატარების ვადად განისაზღვრება შემსყიდველის მიმართვიდან 10 (ათი) კალენდარული დღე. მიმწოდებლის მხრიდან საგარანტიო პირობებით ნაკისრი ვალდებულებების შეუსრულებლობის შემთხვევაში, შემსყიდველი უფლებამოსილია მოსთხოვოს მიმწოდებელს შესაბამისი ხარჯების ანაზღაურება.

# შერჩევის კრიტერიუმები და მოთხოვნები პრეტენდენტების მიმართ

* კონტრაქტორის შერჩევა მოხდება შემსყიდველის მოთხოვნებთან შესაბამისობისა და პრეტენდენტის მეირ წარმოდგენილი დოკუმენტაციის/ინფორმაციის გათვალისწინებით.
* მიუხედავად შემსყიდველის მიერ მიღებული საბოლოო გადაწყვეტილებისა, პრეტენდენტი არ არის უფლებამოსილი ნებისმიერი მატერიალური დანახარჯის ან/და ზიანის ანაზღაურების მოთხოვნაზე, რაც მას შეიძლება მიადგეს ტენდერში მონაწილეობით, წარსადგენი სატენდერო დოკუმენტაციის მომზადებით, ან/და იმ მოქმედები განსახორციელებლად, რომელიც აუცილებელია მისი მიერ ტენდერში მონაწილეობის მისაღებად

სატენდერო წინადადების განხილვა მოხდება მხოლოდ სრულყოფილად წარმოდგენილი დოკუმენტაციის შემთხვევაში

**სატენდერო წინადადებები შეფასდება შემდეგი კრიტერიუმების მიხედვით:**

* შესასყიდი საქონლის ფასი
* მიწოდების პირობა
* გადახდის პირობა
* შემოთავაზებული საქოლის ხარისხი
* კომპანიის გამოცდილება / სანდოობა / სტაბილურობა
* საკვალიფიკაციო მონაცემების სრულყოფილება

# შემსყიდველის ვალდებულებები

შემსყიდველის ვალდებულებებია:

* ხელშეკრულებითა და წინამდებარე ტენდერით გათვალისწინებულ შესყიდვასთან დაკაშვირებული სხვა დოკუმენტებით განსაზღრული პირობების/ვალდებულებების განუხრელი დაცვა და შესრულება;

# სატენდერო წინადადება

სატენდერო წინადადება უნდა მოიცავდეს შემდეგ დოკუმენტაციას/ინფორმაციას:

1. პრეტენდენტი იურიდიული პირის განახლებული ამონაწერი სამეწარმეო რეესტრიდან;
2. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
3. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
4. კომპანიის კორპორატიული კლიენტების ჩამონათვალი (მინიმუმ ორი სარეკომენდაციო წერლილით);
5. ინფორმაცია პრეტენდენტის შესახებ, შევსებული დანართ #2-ში მითითებული სახით;
6. კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (შეთანხმება თან ერთვის დანართი #3-ს სახით);
7. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი #4-ს სახით;
8. შევსებული და ხელმოწერილი ხარჯთაღრიცხვა ლარში - მოცემული და დადგენილი დანართი #5-ს სახით; ასევე ელექტრონული ფაილი ექსელის ფორმატში;
9. პრეტენდენტს ტექ-მომსახურების გაწევის მიზნით სატენდერო წინადადებით/ტექნიკური დოკუმენტაციით წარმოდგენილი არანაკლებ ერთი სერვის ცენტრი უნდა გააჩნდეს საკუთრებაში და/ან სარგებლობაში, ხოლო დანარჩენ სერვის ცენტრ(ებ)ში დასაშვებია ქვეკონტრაქტორ(ებ)ის არსებობაც. შემოთავაზებული ყველა სერვის-ცენტრი (მ.შ. ქვეკონტრაქტორ(ებ)ის სერვის სხვა თანამედროვე აპარატურით და დანადგარებით, რომლის დამადასტურებლად პრეტენდენტი ვალდებულია სისტემის საშუალებით წარმოადგინოს შემდეგი ინფორმაცია/ დოკუმენტაცია:

ა) ინფორმაცია საკუთრებაში და/ან სარგებლობაში არსებული შემოთავზებული სერვის ცენტრ(ებ)ის და / ან ქვეკონტრაქტორ(ებ)ის სერვის-ცენტრ(ებ)ის (მისამართების მითითებით) შესახებ და მათი მატერიალურ-ტექნიკური ბაზის შესახებ (სერვის-ცენტრების მიხედვით და კონკრეტულ პოზიციაზე რაოდენობის მითითებით);

ბ) იმ შემთხვევაში, თუ პრეტენდენტს (ან მის ქვეკონტრაქტორ(ებ)ს) ,,წინადადებების მიღება დასრულებულია" ეტაპზე არ ექნება, შემსყიდველის მიერ განსაზღვრული მინიმალური მატერიალურ-ტექნიკური ბაზა, ,,შერჩევა-შეფასების ეტაპზე" პრეტენდენტმა უნდა წარმოადგინოს ინფორმაცია ხელშეკრულების გაფორმებიდან რა ვადაში მოხდება სერვის-ცენტრების აღჭურვა სატენდერო პირობებით გათვალისწინებული აპარატურით (აღნიშნული ვადა არ უნდა აღემატებოდეს ხელშეკრულების გაფორმებიდან 15 სამუშაო დღეს).

პრეტენდენტის მიერ მომზადებული ყველა დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს 5 კალენდარულ დღეზე მეტი ვადით.

**სხვა დამატებითი მოთხოვნები:** სატენდერო წინადადებაში ფასი გამოსახული უნდა იყოს საქართველოს კანონმდებლობით გათვალისწინებული და შესყიდვის ობიექტის მიწოდებასთან დაკავშირებული ყველა გადასახადის გათვალისწინებით;

ბ) სატენდერო წინადადების ფასის წარმოდგენა დასაშვებია მხოლოდ ლარში.

გ) ტენდერში ვაჭრობა გაიმართება სატენდერო განცხადებით განსაზღვრული პრეისკურანტ(ებ)ის თითოეულ პოზიციაზე სავარაუდო ფასებთან მიმართებით;

დ) პრეისკურანტის ფასი მოიცავს ყველა თანმდევი სამუშაოს სრულყოფილად შესრულებას.

იმ პრეტენდენტის სატენდერო წინადადება/ტექნიკური დოკუმენტაცია, რომლის პრეისკურანტშიც ყველა პოზიციაზე არ იქნება მითითებული/დაფიქსირებული ერთეულის ფასი , არ ჩაითვლება მისაღებად და დაექვემდებარება დისკვალიფიკაციას.

ვინაიდან, ს.ს. ,,ემერჯენსი სერვისის’’ ფუნქციონირების მიზნით, მისი საქმიანობიდან გამომდინარე (სასწრაფო/გადაუდებელი სამედიცინო დახმარების გაწევა) მნიშვნელოვანია წინამდებარე ტენდერით გათვალისწინებული სატრანსპორტო საშუალებების მუდმივად ტექნიკურად გამართულ მდგომარეობაში ყოფნა, - აღნიშნულიდან გამომდინარე, ტენდერის შედეგად გაფორმებული ხელშეკრულების ფარგლებში მიმწოდებლის პასუხისმგებლობის ფინანსური უზრუნველყოფის მიზნით გამოიყენება ხელშეკრულების შესრულების უზრუნველყოფის გარანტია.

ხელშეკრულების უზრუნველყოფის საბანკო გარანტიის მოქმედების ვადა 30 კალენდარული დღით უნდა აღემატებოდეს ხელშეკრულების მოქმედების ვადას (ხელშეკრულების მოქმედების ვადად განისაზღვრება 2021 წლის 31 დეკემბერი).

საბანკო ან სადაზღვევო დაწესებულების მიერ გაცემული, ხელშეკრულების შესრულების უზრუნველყოფის უპირობო გამოუთხოვადი საბანკო გარანტია (რაც გულისხმობს, რომ გარანტიით გათვალისწინებული თანხები შემსყიდველმა უნდა მიიღოს ყოველგვარი დამატებითი მტკიცებულების წარდგენის გარეშე, პირველი მოთხოვნისთანავე) წარმოდგენილი უნდა იყოს საქართველოს ეროვნული ბანკის მიერ ლიცენზირებული საბანკო დაწესებულებიდან ან სსიპ „საქართველოს დაზღვევის სახელმწიფო ზედამხედველობის სამსახური“-ს მიერ ლიცენზირებული სადაზღვევო კომპანიიდან, ეროვნულ ვალუტაში - ლარში. საგარანტიო დოკუმენტში არ უნდა იყოს მითითებული, რომ საგარანტიო თანხა მცირდება მიმწოდებლის მიერ ხელშეკრულებით ნაკისრი ვალდებულებების შესრულების (გაწეული მომსახურების ღირებულების) პროპორციულად.

# პრეტენდენტის დისკვალიფიკაცია

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის ქონებაზე რეგისტრირებულია საგადასახადო ან სხგვაგვარი გირავნობა/იპოთეკა/შეზღუდვა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:
* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.
1. არსებობს სხვა ობიექტური გარმოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.

დასკვნის წარმოუდგენლობა ან/და უარყოფითი დასვნის წარმოდგენა გამოიწვევს შესაბამისი პრეტენდენტის დისკვალიფიკაციას.

# ანგარიშსწორების პირობები

**ანგარიშსწორება განხორციელდება მიღება-ჩაბარების აქტის (დათვალიერების აქტის, პროფორმა-ინვოისის, სამუშაოს შესრულების აქტის) და საგადასახადო ანგარიშფაქტურის წარმოდგენიდან 45 (ორმოცდახუთი) სამუშაო დღის განმავლობაში;**

მიმწოდებელმა უნდა უზრუნველყოს გაწეული მომსახურების დამადასტურებელი დოკუმენტაციის ს.ს.,,ემერჯენსი სერვისისათვის’’ მიწოდება ყოველი საანგარიშო თვის დასრულებიდან მომდევნო თვის არაუგვიანეს 5 რიცხვამდე, იმ შემთხვევაში თუ აღნიშნული ვადის ბოლო დღე დაემთხვა უქმე დღეს მიმწოდებელს შეუძლია მიაწოდოს „შემსყიდველს“ მომდევნო სამუშაო დღეს, წინააღმდეგ შემთხვევაში შემსყიდველი უფლებას იტოვებს არ განხორციელოს აღნიშნული გაწეული მომსახურების ღირებულების დაფარვა.

# კონფიდენციალურობა

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

# სატენდერო წინადადების წარდგენა

სატენდერო წინადადებების წარდგენა უნდა მოხდეს ელექტრონულად, [www.tenders.ge](http://www.tenders.ge)-ზე, დახურული კონვერტის პრინციპით.

პრეტენდენტებმა სატენდერო წინადადებები უნდა წარმოადგინონ არაუგვიანეს 2021 წლის 16 ივლისი 18:00 საათისა.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე:

Evex\_Purchasing@evex.ge.

შესყიდვის პროცედურებთან დაკავშირებული კითხვების არსებობის შემთხვევაში გთხოვთ, მიმართოთ საკონტაქტო პირს: ნატალი საგინაშვილი - ელ. ფოსტა: nsaghinashvili@evex.ge; მობ: +995591451870.